Komisjoni otsus,

13. november 1996,

milles sätestatakse hulgiturgudel asuvate ettevõtete heakskiitmise eritingimused

(EMPs kohaldatav tekst)

(96/658/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ värske liha tootmise ja turustamise tervishoiunõuete kohta, [1] viimati muudetud direktiiviga 95/23/EÜ, [2] eriti selle artikli 13 kolmandat taanet,

võttes arvesse nõukogu 15. veebruari 1971. aasta direktiivi 71/118/EMÜ värske kodulinnuliha tootmist ja turuleviimist mõjutavate tervishoiuküsimuste kohta, [3] viimati muudetud 1994. aasta Austria, Soome ja Rootsi ühinemisaktiga, eriti selle artikli 20 esimest taanet,

võttes arvesse nõukogu 21. detsembri 1976. aasta direktiivi 77/99/EMÜ ühendusesisest lihatoodetega kauplemist mõjutavate tervishoiuprobleemide kohta, [4] viimati muudetud direktiiviga 95/68/EÜ, [5] eriti selle artikli 17 esimest taanet,

ning arvestades, et:

ühenduses on olemas liha ja lihatoodete hulgiturgude pikaajaline traditsioon;

hulgiturgudel asuvatel ettevõtetel, mille suhtes kohaldatakse direktiive 64/433/EMÜ, 71/118/EMÜ ja 77/99/EMÜ, on tehnilised eriomadused; kõnealused ettevõtted kasutavad ühiselt teatavaid ruume, näiteks lihalõikamisruume;

kõnealuseid tehnilisi asjaolusid on vaja arvesse võtta kõnealuste hulgiturgudel asuvate ettevõtete heakskiitmise tingimuste kindlaksmääramisel;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesolevas otsuses sätestatakse eritingimused hulgiturgudel asuvate ettevõtete heakskiitmiseks vastavalt nõukogu direktiividele 64/433/EMÜ, 71/118/EMÜ ja 77/99/EMÜ.

Artikkel 2

Käesoleva otsuse kohaldamisel tähendab "hulgiturg" turgu, mis hõlmab mitut eri ettevõtet, mis võivad omada ühiseid rajatisi, sealhulgas ühiseid ruume värske liha või värske linnuliha lõikamiseks, ladustamiseks, esitlemiseks ja turuleviimiseks või lihatoodete valmistamiseks, ladustamiseks, esitlemiseks ja turule viimiseks. Hulgiturg võib olla ühendatud teiste heakskiidetud ettevõtetega.

Artikkel 3

1. Hulgiturul asuva ettevõtte võib kanda direktiivi 64/433/EMÜ artikli 10 lõikes 1 sätestatud heakskiidetud ettevõtete loetellu üksnes juhul, kui see vastab I lisas ettenähtud tingimustele.

2. Hulgiturul asuva ettevõtte võib kanda direktiivi 71/118/EMÜ artikli 6 lõikes 1 sätestatud heakskiidetud ettevõtete loetellu üksnes juhul, kui see vastab II lisas ettenähtud tingimustele.

3. Hulgiturul asuva ettevõtte võib kanda direktiivi 77/99/EMÜ artikli 8 lõikes 1 sätestatud heakskiidetud ettevõtete loetellu üksnes juhul, kui see vastab III lisas ettenähtud tingimustele.

Artikkel 4

1. Hulgiturul tegutsevad ettevõtted või ettevõtete ühendused võivad saada veterinaarloa numbri.

2. Pädev siseriiklik asutus võib lõikes 1 osutatud veterinaarloa numbri ajutiselt peatada või tühistada, kui ettevõte või ettevõtete ühendus ei täida enam EÜ eeskirjades ettenähtud tingimusi. Kõnealune peatamine või tühistamine ei pruugi mõjutada hulgituru teiste ettevõtete heakskiitmist.

Artikkel 5

Käesolevat otsust kohaldatakse alates 1. jaanuarist 1997.

Artikkel 6

Käesolev otsus on adresseeritud liikmesriikidele.

Brüssel, 13. november 1996

Komisjoni nimel

komisjoni liige

Franz Fischler

[1] EÜT 121, 29.7.1964, lk 2012/64.

[2] EÜT L 243, 11.10.1995, lk 7.

[3] EÜT L 55, 8.3.1971, lk 23.

[4] EÜT L 26, 31.1.1977, lk 85.

[5] EÜT L 332, 30.12.1995, lk 10.

--------------------------------------------------

I LISA

Hulgiturgudel asuvate ettevõtete heakskiitmise tingimused vastavalt direktiivile 64/433/EMÜ

1. Ettevõtted peavad vastama direktiivi 64/433/EMÜ I lisa I ja III peatükis sätestatud ettevõtete heakskiitmise tingimustele.

I peatüki punktis 1, punkti 2 alapunktis b, punkti 4 alapunktides c ja e ja punktides 5–13 ning III peatüki punkti 15 alapunktides a–d osutatud alasid, varustust ja rajatisi võib kasutada ühiselt.

I peatüki punktis 9 osutatud veterinaarteenistuse ruumile võib vajaduse korral ruume lisada; ruum või ruumid võivad asuda hulgituru teises osas.

2. Külmruumid

Kui lisaks direktiivi 64/433/EMÜ I lisa III peatüki punkti 15 alapunktis a nimetatud külmruumidele on veel teisi külmruume, peavad need vastama direktiivi 64/433/EMÜ I lisa IV peatükis sätestatud külmhoonete heakskiitmise eritingimustele.

3. Ladustamine

Valimiseks või müügiks esitletavaid rümpasid, poolrümpasid, veerandeid või muid jaotustükke ja rupsi hoitakse jahutatult nii, et püsiks sisetemperatuur, mis on sätestatud direktiivi 64/433/EMÜ I lisa XIV peatüki punktis 66.

Vajaduse korral peavad olemas olema külmruumid kauba kontrollimiseks või jahutusletid kauba esitlemiseks.

4. Tuleb pidada kinni direktiivi 64/433/EMÜ I lisa V peatükis, eriti selle punktis 19, VII peatüki punktis 38 ning IX, XII ja XV peatükis sätestatud hügieeninõuetest.

Tuleb võtta kõik võimalikud meetmed, et tagada, et liha käsitlemise või esitlemise ruumidesse sissepääsu omavad isikud vastavad direktiivi 64/433/EMÜ I lisa V peatüki punkti 18 alapunktis a ja punktis 24 sätestatud hügieeninõuetele.

5. Tuleb kinni pidada direktiivi 64/433/EMÜ artiklis 9 ning I lisa X ja XI peatükis sätestatud järelevalvemeetmetest.

Ettevõtete ühenduste loomisel vastutavad ettevõtjad, omanikud või nende esindajad ühiselt heakskiitmise tingimustele vastamise ja hügieeninõuete täitmise eest. Selleks nimetavad nad isiku, kes vastutab ettevõtete ühenduses tootmistingimuste üldise hügieeni korrapärase järelevalve eest vastavalt direktiivi 64/433/EMÜ artikli 10 lõikele 2.

Asjaomase isiku nimi teatatakse pädevatele asutustele.

Selline kokkulepe ettevõtete ühendusega on heakskiitmise oluline osa.

6. Tuleb kinni pidada direktiivi 64/433/EMÜ artikli 3 lõike 1 punkti A alapunkti f nõuetest.

--------------------------------------------------

II LISA

Hulgiturgudel asuvate ettevõtete heakskiitmise tingimused vastavalt direktiivile 71/118/EMÜ

1. Ettevõtted peavad vastama direktiivi 71/118/EMÜ I lisa I ja III peatükis sätestatud ettevõtete heakskiitmise tingimustele.

I peatüki punktis 1, punkti 2 alapunktis b, punkti 4 alapunktides c ja e ja punktides 5–13 ning III peatüki punktis 15 alapunktides a–c osutatud ruume, varustust ja rajatisi võib kasutada ühiselt.

I peatüki punktis 9 osutatud veterinaarteenistuse ruumile võib vajaduse korral ruume lisada; ruum või ruumid võivad asuda hulgituru teises osas.

2. Külmruumid

Kui lisaks direktiivi 71/118/EMÜ I lisa III peatüki punkti 15 alapunktis a nimetatud külmruumidele on veel teisi külmruume, peavad need vastama direktiivi 71/118/EMÜ I lisa IV peatükis sätestatud külmhoonete heakskiitmise eritingimustele.

3. Ladustamine

Valimiseks või müügiks esitletavaid rümpasid, jaotustükke ja rupsi hoitakse jahutatult nii, et püsiks sisetemperatuur, mis on sätestatud direktiivi 71/118/EMÜ I lisa XIII peatüki punktis 69.

Vajaduse korral peavad olemas olema külmruumid kauba kontrollimiseks või jahutusletid kauba esitlemiseks.

4. Tuleb kinni pidada direktiivi 71/118/EMÜ I lisa V peatükis, eriti selle punktis 19, VII peatüki punktis 38 ning X, XIV ning XV peatükis sätestatud hügieeninõuetest.

Tuleb võtta kõik võimalikud meetmed, et tagada, et liha käsitlemise või esitlemise ruumidesse sissepääsu omavad isikud vastavad direktiivi 71/118/EMÜ I lisa V peatüki punkti 18 alapunktis a ja punktis 24 sätestatud hügieeninõuetele.

5. Tuleb kinni pidada direktiivi 71/118/EMÜ artiklis 8 ja I lisa XI ja XII peatükis sätestatud järelevalvemeetmetest.

Ettevõtete ühenduste loomisel vastutavad ettevõtjad, omanikud või nende esindajad ühiselt heakskiitmise tingimustele vastamise ja hügieeninõuete täitmise eest. Selleks nimetavad nad isiku, kes vastutab ettevõtete ühenduses tootmistingimuste üldise hügieeni korrapärase järelevalve eest vastavalt direktiivi 71/118/EMÜ artikli 6 lõikele 2.

Asjaomase isiku nimi teatatakse pädevatele asutustele.

Selline kokkulepe ettevõtete ühendusega on heakskiitmise oluline osa.

6. Tuleb kinni pidada direktiivi 71/118/EMÜ artikli 3 lõike 1 punkti A alapunkti i nõuetest.

--------------------------------------------------

III LISA

Hulgiturgudel asuvate ettevõtete heakskiitmise tingimused vastavalt direktiivile 77/99/EMÜ

1. Ettevõtted peavad vastama direktiivi 77/99/EMÜ A lisa I peatükis sätestatud ettevõtete heakskiitmise tingimustele.

Kõnealuse peatüki punktides 1, 3, 4 ja 8–15 osutatud ruume, varustust ja rajatisi võib kasutada ühiselt.

I peatüki punktis 12 osutatud veterinaarteenistuse ruumile võib vajaduse korral ruume lisada; ruum või ruumid võivad asuda hulgituru teises osas.

2. Sõltuvalt tootest ja tehtavast tööst peavad ettevõtted vastama B lisa I peatükis ettenähtud asjakohastele sätetele.

3. Ladustamine

Lihatooteid tuleb ladustada ja transportida vastavalt B lisa VII peatükis sätestatud tingimustele.

Vajaduse korral peavad olemas olema külmruumid kauba kontrollimiseks või jahutusletid kauba esitlemiseks.

4. Tuleb kinni pidada direktiivi 77/99/EMÜ A lisa II peatükis ning B lisa II, III, IV ja V peatükis sätestatud hügieeninõuetest.

Tuleb võtta kõik võimalikud meetmed, et tagada, et liha käsitlemise või esitlemise ruumidesse sissepääsu omavad isikud vastavad direktiivi 77/99/EMÜ A ja B lisa II peatükis sätestatud hügieeninõuetele.

5. Tuleb järgida direktiivi 77/99/EMÜ artikli 8 lõigetes 2 ja 3 ning B lisa IV ja VI peatükis sätestatud järelevalvemeetmeid.

Ettevõtete ühenduste loomisel vastutavad ettevõtjad, omanikud või nende esindajad ühiselt heakskiitmise tingimustele vastamise ja hügieeninõuete täitmise eest. Selleks nimetavad nad isiku, kes vastutab ettevõtete ühenduses tootmistingimuste üldise hügieeni korrapärase järelevalve eest vastavalt direktiivi 77/99/EMÜ artikli 7 lõikele 1.

Asjaomase isiku nimi teatatakse pädevatele asutustele.

Selline kokkulepe ettevõtete ühendusega on heakskiitmise oluline osa.

6. Tuleb kinni pidada direktiivi 77/99/EMÜ artikli 3 lõike A punkti 9 alapunkti b nõuetest.

--------------------------------------------------